open-index/open-wikipedia-markdown huggingface dataset:
Марцыбелішкі

**Марцыбелішкі**, таксама **Марцыбілішкі** — колішні фальварак на рацэ Слоўст, цяпер у межах Мінскага раёна.

## Назва 
а, 1724 г.]]
Названы ў гонар Марцыбелы Агінскай, жонкі Ігнацыя Завішы.

## Гісторыя 
### Ранняя гісторыя 
Месца належала да Бакштанскага княства, уласнасць Кезгайлаў. Вядомы прынамсі з першай паловы XVIII стагоддзя, уласнасць Завішаў і Агінскіх. Уваходзіў у склад Менскага павета Менскага ваяводства Вялікага Княства Літоўскага.
, ураджэнец фальварка Марцыбелішкі. Аўтапартрэт, 1841 г.]]
У выніку другога падзелу Рэчы Паспалітай 1793 года тэрыторыя апынулася ў складзе Расійскай імперыі, Ігуменскі павет Мінскай губерні. Уласнасць Оштарпаў, якія ў першай палове XIX стагоддзя здавалі фальварак у арэнду, у 1811 годзе арандаваў Невяровіч. У 1814 годзе ў Марцыбелішах нарадзіўся будучы мастак Ян Тысевіч (сапраўднае імя Уладзіслаў Невяровіч). Каля сярэдзіны XIX стагоддзя ўласнасць Віктара Азямблоўскага, пазней яго сыноў Генрыха і Ціта Азямблоўскіх.

З другой паловы XIX стагоддзя ў Смілавіцкай воласці. У 1880-я года Азямблоўскія прадалі фальварак А. Хасяневічу, які ў 1882 годзе прадаў яго Амурату Асанавічу Канапацкаму. У 1897 годзе быў 1 двор, 12 жыхароў.

У 1917 годзе было 12 жыхароў, усе беларусы.

### Найноўшы час 
З канца лютага 1918 года тэрыторыя акупаваная войскамі Германскай імперыі. 25 сакавіка 1918 года згодна з Трэцяй Устаўной граматай абвяшчалася часткай Беларускай Народнай Рэспублікі. У снежні 1918 года занята Чырвонай Арміяй, з 1 студзеня 1919 года ў адпаведнасці з пастановай І з’езда КП(б) Беларусі яна ўвайшла ў склад Савецкай Беларусі, з 27 лютага 1919 года — у ЛітБел ССР. У час польска-савецкай вайны ў жніўні 1919 — ліпені 1920 гадоў пад акупацыяй Польшчы (Мінская акруга ГУУЗ).

З 31 ліпеня 1920 года ў Беларускай ССР. Праведзена нацыяналізацыя фальварка.

## Крыніцы 
## Літаратура 
* 
* 
* 

Катэгорыя:Былыя населеныя пункты Мінскага раёна
Вуд (акруга, Тэхас)

**Акруга Вуд** () — акруга штата Тэхас Злучаных Штатаў Амерыкі. На 2000 год у ёй пражывала 36752 чалавекі. Па ацэнцы бюро перапісу насельніцтва ЗША ў 2008 годзе насельніцтва акругі складала 42 641 чалавек. Акруговы цэнтр — горад Куітмен. Акруга Вуд з’яўляецца адной з 46 акруг Тэхаса, дзе дзейнічае «сухі закон».

Катэгорыя:Акругі Тэхаса
Deilephila elpenor

**Deilephila elpenor** — від матылькоў з сямейства . Названы ў гонар , спадарожніка Адысея, які ў ап’яненні зваліўся з даху палаца Кіркі і разбіўся да смерці.

## Апісанне 
Размах крылаў 50-70 мм. Афарбоўка пярэдніх крылаў і цела аліўкава-ружовая з папярочнымі касымі ружовымі перавязямі на пярэдніх крылах. Заднія крылы ў сваёй аснове чорныя.

## Арэал 
Шырока распаўсюджаны ў Палеарктыцы, ад Еўропы, у тым ліку Сярэдняга і Паўднёвага Уралу, праз поўнач Турцыі, Паўночны Іран, Афганістан, усход Сярэдняй Азіі, Казахстан, поўдзень Сібіры да цэнтральнай Якуціі, Прыамур’я, Прымор’я, Сахаліна, Паўднёвых Курыл; сустракаецца ў Паўночнай Індыі, Непале, на поўначы Індакітая, Кітая, Карэі і Японіі.

## Біялогія 
Час лёту — з сярэдзіны мая да сярэдзіны жніўня, адно, месцамі — два пакаленні.

Стадыя вусеня — з сярэдзіны чэрвеня да жніўня. Колер вусеня вар’іруе ад светла-зялёнага да карычневага і амаль чорнага, на 4-м і 5-м кольцах маюцца «вочкі» з цёмным ядром і белай аблямоўкай. Рог кароткі, чорна-карычневы. Кармавыя расліны вусеняў —  і  і ; радзей , , . Акукліванне на глебе, зімуе кукалка.

## Літаратура 
* 
* Martin Stevens (2005). «The role of eyespots as anti-predator mechanisms, principally demonstrated in the Lepidoptera». *Biological Reviews* **80** (4): 573—588.
* Almut Kelber, Anna Balkenius & Eric J. Warrant (2002). «Scotopic colour vision in nocturnal hawkmoths». *Nature* **419** (6910): 922—925.

Катэгорыя:Жывёлы, апісаныя ў 1758 годзе
Катэгорыя:Насякомыя Еўразіі
Катэгорыя:Бражнікі
Кунц

**Кунц** — прозвішча, тапонім.

## Прозвішча 
* Альберт Кунц, нямецкі палітык
* Штэфан Кунц, нямецкі футбаліст
* Юзаф Кунц, гродзенскі прадпрымальнік

## Тапонім 
* Кунц (Тэхас)
Куітмен

**Куітмен**:
* Куітмен (акруга, Джорджыя)
* Куітмен (акруга, Місісіпі)
* Куітмен (Арканзас)
* Куітмен (Тэхас)
Боўлдэр (Каларада)

**Боўлдэр** () — горад у штаце Каларада, ЗША. Мае статус самакіравальнай тэрыторыі і з'яўляецца акруговым цэнтрам акругі Боўлдэр. Уваходзіць у спіс найбольш густанаселеных муніцыпалітэтаў ЗША і займае 11-е месца па колькасці насельніцтва ў штаце Каларада.

Паводле перапісу 2010 года колькасць насельніцтва горада складала 97 385 чалавек, у гарадской агламерацыі (статыстычна адасобленым раёне) было 294 567 жыхароў. Каларадскі ўніверсітэт у Боўлдэры.

Катэгорыя:Гарады Каларада
Ёзіяс ван Артсен

**Ёзіяс ван Артсен** (; нар. ) — галандскі палітык. Сябра Народнай партыі за свабоду і дэмакратыю. З 2008 па 2017 год мэр Гаагі. Міністр сельскай гаспадаркі з 1994 па 1998. Член парламента ў 1998. Міністр замежных спраў Нідэрландаў з 3 жніўня 1998 па 22 ліпеня 2002 года. З 27 сакавіка 2008 па 1 сакавіка 2017 года мэр Гаагі. З 4 снежня 2017 па 12 ліпеня 2018 года мэр Амстэрдама.
Кунц (Тэхас)

**Кунц** () — горад у ЗША, размешчаны ва ўсходняй частцы штата Тэхас, адміністрацыйны цэнтр акругі Хардын. Паводле звестак перапісу за 2010 год, колькасць жыхароў складала 2123 чалавекі, паводле ацэнкі Бюро перапісу ЗША, у 2016 годзе ў горадзе пражывала 2099 чалавек.

Катэгорыя:Гарады Тэхаса
Хардын (акруга, Тэхас)

**Хардын** () — акруга ў ЗША, штат Тэхас. На 2000 год колькасць насельніцтва складала . Па ацэнцы бюро перапісу насельніцтва ЗША ў 2009 годзе насельніцтва акругі складала . Акруговы цэнтр — горад Кунц. Сфарміравана ў 1858 годзе.

## Крыніцы 
Катэгорыя:Акругі Тэхаса
Спіс універсітэтаў штата Нью-Мексіка

У штаце Нью-Мексіка (ЗША) дзейнічаюць дзяржаўныя і прыватныя ўніверсітэты.

## Дзяржаўныя 
* Навахаўскі тэхнічны ўніверсітэт
* Нью-Мексіканскі высакагорны ўніверсітэт
* Нью-Мексіканскі дзяржаўны ўніверсітэт
* Нью-Мексіканскі заходні ўніверсітэт
* Нью-Мексіканскі інстытут горнай справы і тэхналогій
* Нью-Мексіканскі ўніверсітэт
* Нью-Мексіканскі ўсходні ўніверсітэт

## Прыватныя 
* Паўднёва-заходні ўніверсітэт
* Паўднёвы метадысцкі ўніверсітэт
* Троіцкі паўднёва-заходні ўніверсітэт
* Універсітэт Святога Францыска
* Фініксаўскі ўніверсітэт

Нью-Мексіка
Шабаны (станцыя метро)

«**Шабаны**» — запланаваная канцавая станцыя Аўтазаводскай лініі Мінскага метрапалітэна ў паўднёва-ўсходнім кірунку, папярэдняя станцыя на лініі — «Магілёўская». Адкрыццё запланавана пасля 2030 года.

## Выхады 
Выхады будуць да Партызанскага праспекта, вуліц Сяліцкага і Ротмістрава.
Катэгорыя:Станцыі метрапалітэна паводле алфавіта
Катэгорыя:Будуемыя і праектуемыя станцыі Мінскага метрапалітэна
Катэгорыя:Аўтазаводская лінія метро (Мінск)
Эдвард Фэрарс

**Эдвард Фэрарс** (), таксама **Містэр Фэрарс** () — літаратурны персанаж, адзін з галоўных герояў рамана Джэйн Осцін «Розум і пачуцці».

Эдвард Фэрарс — брат Фані Дэшвуд, муж якой з’яўляецца зводным братам Элінар і Марыяны Дэшвуд. Джэйн Осцін апісвае яго як чалавека не надта прыгожага вонкава і даволі сарамлівага, але пры гэтым высакароднага і разумнага. Гэты персанаж, як і палкоўнік Брэндан, прыклад спалучэння прыгожага характару з невыразнай знешнасцю. Эдвард улюбляецца ў Элінар, але мусіць ажаніцца з Люсі Сціл, паколькі даў ёй слова раней, у часы ранняй маладосці. Калі пра таемныя заручыны з Люсі становіцца вядома, місіс Фэрарс выракаецца сына і пазбаўляе яго спадчыны. У выніку міс Сціл разрывае заручыны дзеля багатага брата Эдварда — Роберта. Вызваліўшыся, нарэшце, ад сваіх абавязацельстваў, Эдвард прызнаецца ў каханні Элінар.

Эдвард Фэрарс стаў героем шматлікіх экранізацый «Розуму і пачуццяў». У тэлесерыяле 1971 года яго іграе , у тэлесерыяле 1981 года — , у фільме 1995 года — Х’ю Грант, у індыйскай адаптацыі 2000 года — , а ў тэлесерыяле 2008 года — .

## Крыніцы 
Катэгорыя:Персанажы Джэйн Осцін
Катэгорыя:Літаратурныя героі
Катэгорыя:Персанажы фільмаў
Катэгорыя:Выдуманыя мужчыны
Анастасія Алегаўна Красоўская

**Анастасія Алегаўна Красоўская** (нар. , Мінск, Беларусь) — беларуская актрыса.

## Біяграфічныя звесткі 
Родам з Мінска, дзе і вырасла. Вучылася на юрыстку-міжнародніцу, але ў 2017 годзе паспрабавала сябе ў мадэльным бізнэсе і нават паспела папрацаваць у Кітаі. Супрацоўнічала з буйнымі міжнароднымі брэндамі, акрамя кітайскіх подыумаў, удзельнічала ў паказах ва Украіне, Карэі і Італіі.

У 2019 годзе атрымала ролю ў кліпе Цімы Беларускіх «Вітамінка». Яе кінадэбют — расійскі мастацкі фільм 2021 года пад назвай «Герда», дзе сыграла ролю правінцыйнай студэнткі сацфака, якая падпрацоўвае стрыптызёркай, каб дапамагаць хворай маці.

На кінафестывалі ў швейцарскім адзначылі прызам за найлепшую жаночую ролю. Яна расказвала, што яе праца ў «Гердзе» ўразіла вядомага аргенцінскага рэжысёра Гаспара Наэ: «Гэтая карціна закранула яго, ён напісаў пра гэта асабіста».

У 2022 годзе атрымала галоўную жаночую роль ў спартовай драме «Бультэр’ер» пра баі без правіл.

Адначасова з поўнаметражкамі спрабуе сябе ў расійскіх серыялах. Яна з’явілася ў трэцім сезоне драмы «Складаныя падлеткі» (у ролі стрыптызёркі), прыгодніцкіх серыялах «Зграя» і «Чорная вясна», а таксама ў драме «Актрысы».

## Фільмаграфія 
* 2021 — «Герда»
* 2021 — «Складаныя падлеткі»
* 2022 — «Бультэр’ер»
* 2022 — «Чорная вясна»
* 2023 — «Слова пацана. Кроў на асфальце»
* 2023 — «Зграя»
* 2023 — «Актрысы»
* 2023 — «Унутры забойцы»
* 2023 — «Дайце шоу»

## Спасылкі 
* Адну з галоўных роляў у серыяле «Слова пацана» выконвае беларуска. Вось хто гэта такая

Катэгорыя:Актрысы XXI стагоддзя
Катэгорыя:Фотамадэлі Беларусі
Катэгорыя:Актрысы Беларусі
Citroën

**Citroën** («Сітраэ́н») — французскі вытворца аўтамабіляў, заснаваны ў 1919 годзе Андрэ Сітраэнам. У 1976 годзе аб’яднаўся з Peugeot. З 2021 года ўваходзіць у карпарацыю Stellantis. Штаб-кватэра знаходзіцца ў Парыжы.

## Крыніцы 

Катэгорыя:Вытворцы транспартных сродкаў
Зарэчча (Быхаўскі раён)

**Зарэ́чча** (, ) — былая вёска ў Быхаўскім раёне Магілёўскай вобласці. Уваходзіла ў склад Глухскага сельсавета.

Да 15 студзеня 1965 года вёска ўваходзіла ў склад Балонавасялецкага сельсавета. Скасавана 30 лістапада 1976 года.

## Спасылкі
Удар беспілотніка па Тудун-Біры

Увечары 3 снежня 2023 года нігерыйская армія нанесла ўдар з БПЛА па вёсцы Тудун-Біры ў штаце Кадуна (Нігерыя), дзе мясцовыя жыхары адзначалі мусульманскае свята Маўлід. Вайскоўцы памылкова выказалі здагадку, што маюць справу з групай узброеных бандытаў. У ходзе атакі загінула звыш 85 мірных жыхароў, у асноўным жанчын і дзяцей, мноства людзей атрымалі раненні. Прэзідэнт Бола Цінубу выказаў спачуванні і загадаў правесці ўсебаковае расследаванне здарэння.

Інцыдэнт асвятліў складанасці і рызыкі, звязаныя з дронавымі аперацыямі. Згодна з аглядам прэсы атака на вёску прымусіла задумацца аб далікатнай раўнавазе паміж мэтамі нацыянальнай бяспекі і неабходнасцю абароны жыцця грамадзянскага насельніцтва.  

## Заўвагі 
Катэгорыя:Падзеі 3 снежня
Катэгорыя:Снежань 2023 года
Катэгорыя:Масавыя забойствы
Катэгорыя:2023 год у Афрыцы
Катэгорыя:Бандыцкая вайна ў Нігерыі
Магучы Партызан

**Магу́чы Партыза́н** — былы пасёлак у Быхаўскім раёне Магілёўскай вобласці. Уваходзіў у склад Навабыхаўскага сельсавета.

Да 11 красавіка 1960 года пасёлак уваходзіў у склад Лудчыцкага сельсавета. Скасаваны 7 сакавіка 1975 года.

## Спасылкі
Купер (Тэхас)

**Купер** () — горад у ЗША, размешчаны ў паўночна-ўсходняй частцы штата Тэхас, адміністрацыйны цэнтр акругі Дэлта. Па дадзеных перапісу за 2010 год колькасць жыхароў складала 1969 чалавек, паводле ацэнкі Бюро перапісу ЗША ў 2016 годзе ў горадзе пражывала 1957 чалавек.

Катэгорыя:Гарады Тэхаса
Міжказённае

**Міжказё́ннае** — былы пасёлак у Быхаўскім раёне Магілёўскай вобласці. Уваходзіў у склад Глухскага сельсавета.

Да 15 студзеня 1965 года пасёлак уваходзіў у склад Балонавасялецкага сельсавета. Скасаваны 30 красавіка 1976 года.

## Спасылкі
Хопкінс (акруга, Тэхас)

**Акруга Хопкінс** () — акруга ў ЗША, штаце Тэхас. На 2000 год колькасць насельніцтва складала 31960 чалавек. Па ацэнцы бюро перапісу насельніцтва ЗША ў 2009 годзе насельніцтва акругі складала 34 581 чалавек. Акруговы цэнтр — горад Салфер-Спрынгс. Сфарміравана ў 1846 годзе.

Катэгорыя:Акругі Тэхаса
Ён Рабэ

**Ён Хайнрых Дэтлеф Рабэ** () — нямецкі прадпрымальнік, гуманіст.

## Біяграфія 
У 1911—1938 гадах Ён Рабэ быў супрацоўнікам кампаніі *Siemens China Co.* (філіял кампаніі Siemens у Кітаі), стаўшы ў 1931 годзе яе генеральным дырэктарам. Член нацыянал-сацыялістычнай нямецкай рабочай партыі.

Падчас яго знаходжання ў Нанкіне ў горад увайшлі японскія войскі, якія ўчынілі бязлітасную расправу над насельніцтвам. Рабэ выступіў супраць зверстваў японскіх салдат. Арганізаваная пры яго непасрэдным удзеле  выратавала не менш за 200 000 кітайцаў у ходзе Нанкінскай разні. Ён Рабэ стаў кіраўніком , сярод іншага, таму, што ён быў членам НСДАП, а паміж Германіяй і Японіяй быў заключаны і дзейнічаў Антыкамінтэрнаўскі пакт. Лічыцца, што дзеянні Рабэ выратавалі ад 200 000 да 250 000 кітайцаў.

Нягледзячы на неаднаразовыя патрабаванні германскіх уладаў, Рабэ доўгі час не пакідаў зону бяспекі, бо ад яго прысутнасці залежала, ці будуць жыць насельнікі зоны. Рабэ змог наладзіць забеспячэнне свабоднай зоны харчаваннем і медыкаментамі. Па прыбыцці ў Германію яго чакаў арышт з боку гестапа, якое правярала яго на добранадзейнасць: было меркаванне, што ён сімпатызуе камуністам. У ходзе праверкі было вырашана, што ён не выклікае ніякіх падазрэнняў, і яго адпусцілі.

У 1945 годзе пасля капітуляцыі Германіі Рабэ быў зноў арыштаваны, але цяпер ужо саюзнікамі (спачатку савецкімі, затым брытанскімі войскамі). Апошнія правяралі яго на дачыненне да нацысцкіх злачынстваў. Неўзабаве яго адпусцілі.

Рабэ памёр у 1950 годзе.

## Памяць 
* У гонар Ёна Рабе ў горадзе Нанкіне стаіць помнік.
* Фільмы, у якіх фігуруе гісторыя Ёна Рабе — «» (у ролі Рабэ — ) і «» ().

## Літаратура 
* *The Good German of Nanjing: The Diaries of John Rabe*, Knopf. ISBN 0-375-40211-X
* *John Rabe. Der gute Deutsche von Nanjing*. Deutsche Verlags-Anstalt, Stuttgart. ISBN 3-421-05098-8

## Спасылкі 
* www.john-rabe.com

Катэгорыя:Члены НСДАП
Катэгорыя:Прадпрымальнікі Германіі
Дэлта (акруга, Тэхас)

**Акруга Дэлта** () - акруга ў ЗША, штаце Тэхас. Афіцыйна ўтворана ў 1970 годзе з участкаў акруг Хопкінс і Ламар. Сваю назву атрымала дзякуючы сваёй форме, якая нагадвае грэчаскую літару дэльта. Станам на 2000 год, колькасць насельніцтва была 5327 чалавек. Акруговы цэнтр - горад Купер.

Акруга Дэлта ўваходзіць у лік 46 акруг Тэхаса з дзейным сухім законам або абмежаваннямі на продаж спіртных напояў.

Катэгорыя:Акругі Тэхаса
Ламар

**Ламар** — прозвішча, тапонім.

## Прозвішча 
* Кендрык Ламар — амерыканскі рэпер.
* Мірабо Ламар (1798—1859) — амерыканскі палітык.
* Хедзі Ламар (1914—2000) — аўстрыйская і амерыканская актрыса.

## Тапонім 
* Ламар (акруга, Алабама)
* Ламар (акруга, Джорджыя)
* Ламар (акруга, Місісіпі)
* Ламар (акруга, Тэхас)
Ламар (акруга, Тэхас)

**Акруга Ламар** () — акруга штата Тэхас Злучаных Штатаў Амерыкі. На 2000 год у ёй пражывала 48499 чалавек. Па ацэнцы бюро перапісу насельніцтва ЗША ў 2009 годзе насельніцтва акругі складала 48 965 чалавек. Акруговы цэнтр - горад Парыс. Сфарміравана 1 лютага 1841 года. Названа ў гонар Мірабо Ламара - другога прэзідэнта Рэспублікі Тэхас.

Катэгорыя:Акругі Тэхаса
Мірабо Ламар

**Мірабо Банапарт Ламар** (;  — ) — амерыканскі палітык.

## Біяграфія 
Нарадзіўся ў Джорджыі, быў прадпрымальнікам і журналістам, заснаваў (1828) газету «Columbus Enquirer», якая выходзіць і сёння, затым атрымаў дыплом юрыста. У 1834 годзе пераехаў у Тэхас. Удзельнічаў у вайне за незалежнасць Тэхаса, увесну 1836 года далучыўшыся да войска Сэма Х’юстана. Напярэдадні бітвы пры Сан-Хасінта, 20 красавіка, у сутычцы з мексіканцамі мужна выратаваў двух акружаных тэхасцаў, за што быў тут жа павышаны з радавога да палкоўніка і быў пастаўлены на чале кавалерыі. У гэтай новай якасці ўдзельнічаў у самой бітве 21 красавіка.

Другі прэзідэнт (1838—1841) незалежнай Рэспублікі Тэхас. Дамагаўся афіцыйнага прызнання суверэнітэту рэспублікі з боку еўрапейскіх дзяржаў (у выніку чаго Тэхас быў прызнаны Францыяй, Вялікабрытаніяй і Бельгіяй) і фінансавай падтрымкі з іх жа боку (гэтага не адбылося), распачаў некалькі кровапралітных узброеных кампаній па выцясненні з тэрыторыі Тэхаса індзейскіх плямёнаў, перанёс сталіцу з Х’юстана ў Остын. Атрымаў мянушку «бацька тэхаскай адукацыі», адвёў 50 ліг зямлі пад дзве навучальныя ўстановы, якія сталі пазней Тэхаскім універсітэтам A&M і Тэхаскім універсітэтам у Остыне.

Пасля далучэння Тэхаса да ЗША ў 1846 годзе быў дэпутатам заканадаўчага сходу штата Тэхас, у 1857—1858 гадах — пасол ЗША ў Нікарагуа.
Сэм Х’юстан

**Сэмюэл (Сэм) Х’юстан** (; , графства Рокбрыдж (Віргінія) — , Хантсвіл, Тэхас) —
амерыканскі палітык і дзяржаўны дзеяч, першы і трэці прэзідэнт рэспублікі Тэхас, які даў сваё імя гораду Х'юстан.
Хантсвіл (Тэхас)

**Хантсвіл** () — горад і цэнтр акругі Уолкер на паўднёвым усходзе штата Тэхас (ЗША). Насельніцтва - 35078 чалавек (2000 год). Знаходзіцца на дзяржаўнай аўтамагістралі паміж Х'юстанам і Даласам. У горадзе размешчаны Дэпартамент крымінальнага правасуддзя штата Тэхас. Горад быў рэзідэнцыяй тэхаскага дзяржаўнага дзеяча Сэма Х'юстана, у гонар якога збудавана гіганцкая статуя на аўтастрадзе і створаны мемарыяльны музей. Дзяржаўны ўніверсітэт імя Сэма Х’юстана.
## Вядомыя ўраджэнцы і жыхары 
* Роберт Ловет, міністр абароны ЗША

Катэгорыя:Гарады Тэхаса
Куэра (Тэхас)

**Куэра** () — горад у ЗША, размешчаны ў паўднёва-ўсходняй частцы штата Тэхас, адміністрацыйны цэнтр акругі Дэ-Уіт. Па дадзеных перапісу за 2010 год колькасць жыхароў складала 6841 чалавек, паводле ацэнкі Бюро перапісу ЗША ў 2015 годзе ў горадзе пражывала 7115 чалавек.

Катэгорыя:Гарады Тэхаса
Дэ-Уіт (акруга, Тэхас)

**Акруга Дэ-Уіт** () — акруга штата Тэхас Злучаных Штатаў Амерыкі. На 2000 год у ёй пражывала 20013 чалавек. Па ацэнцы бюро перапісу насельніцтва ЗША ў 2008 годзе насельніцтва акругі складала 19 596 чалавек. Акруговы цэнтр — горад Куэра. Сфарміравана ў 1846 годзе з участкаў акруг Голіяд, Ганзалес і Вікторыя. Названа ў гонар Грына Дэўіта, заснавальніка адной з ранніх калоній Тэхаса.

Катэгорыя:Акругі Тэхаса
Нанкінскі метрапалітэн

**Нанкінскі метрапалітэн** — сістэма пазавулічнага хуткаснага транспарту ў горадзе Нанкін, сталіцы кітайскай правінцыі Цзянсу. Яна адкрылася 3 верасня 2005 года (6-ы ў кантынентальным Кітаі). На 2023 год сістэма складалася са 174 станцый на 10 лініях агульнай працягласцю 378,3 км. У 2019 годзе пасажырапаток метрапалітэна склаў 1152 млн чалавек, сярэднесутачны — 3,106 млн чалавек. Рэкорд дзённага пасажырапатоку быў устаноўлены 4 сакавіка 2019 года — 4,456 млн чалавек. На ўсіх станцыях устаноўлена сістэма гарызантальнага ліфта.

Катэгорыя:Метрапалітэны паводле алфавіта
Катэгорыя:Метрапалітэны Кітая
Катэгорыя:Нанкін
Сьенфуэгас (значэнні)

**Сьенфуэгас** — тапонім і прозвішча.

## Тапонімы 
* Сьенфуэгас — правінцыя Кубы.
* Сьенфуэгас — горад на Кубе, адміністрацыйны цэнтр правінцыі Сьенфуэгас.

## Прозвішча 
* Каміла Сьенфуэгас (1932—1959) — кубінскі рэвалюцыянер і палітык.
* Хаўер Сьенфуэгас (нар. 1990) — іспанскі лёгкаатлет (кіданне молата).
Усесаюзная акадэмія сельскагаспадарчых навук імя Леніна

**Усесаюзная акадэмія сельскагаспадарчых навук імя У. І. Леніна (УАСГНІЛ)** — вышэйшая навукова-даследчая і каардынацыйна-метадычная ўстанова па воднай, лясной і сельскай гаспадарцы СССР. У яе сістэму ўваходзіла больш за 150 навуковых устаноў.

## Гісторыя 
25 чэрвеня 1929 года выйшла Пастанова Савета Народных Камісараў СССР «Пра арганізацыю Усесаюзнай Акадэміі Сельска-Гаспадарчых Навук імя У. І. Леніна». Гэта дата лічыцца днём утварэння УАСГНІЛ.

У 1930 — 1940-я гады пасяджэнні УАСГНІЛ служылі пляцоўкай для палемікі паміж прыхільнікамі Т. Д. Лысенка і генетыкамі. Пасля снежаньскай сесіі УАСГНІЛ 1936 года (19-27 снежня 1936 года) кантроль над УАСГНІЛ атрымаў Т. Д. Лысенка, пасля чаго акадэмія амаль на трыццаць гадоў стала апорай лысенкаўшчыны. На «жнівеньскай сесіі УАСГНІЛ» (31 ліпеня — 7 жніўня 1948 г.) была ўведзена фармальная забарона на выкладанне «мендэлісцка-вейсманісцка-марганісцкай» генетыкі. Сесія негатыўна паўплывала на развіццё біялогіі ў СССР.

У 1949 годзе акадэмія была ўзнагароджана ордэнам Леніна, а ў 1979 годзе — ордэнам Працоўнага Чырвонага Сцяга.

У 1992 годзе акадэмія спыніла сваё існаванне ў сувязі з распадам СССР і з’яўленнем незалежнай Расійскай Федэрацыі. Сваю апошнюю сесію УАСГНІЛ правяла 4 лютага 1992 года, праіснаваўшы 62 гады, 7 месяцаў і 10 дзён.

## Структура 
На пачатак 1970-х гадоў акадэмія мела восем рэгіянальных і дзесяць галіновых аддзяленняў. Акрамя таго, пры акадэміі дзейнічала 31 усесаюзная навукова-даследчая ўстанова..

У 1969 годзе былі арганізаваныя два занальных аддзяленні: Сібірскае у горадзе Новасібірску і Паўднёвае ў Кіеве. 26 кастрычніка 1971 года ў Алма-Аце з’явілася Усходняе аддзяленне, якое аб’яднала 14 навукова-даследчых устаноў, доследныя станцыі і эксперыментальныя гаспадаркі.

У 1972 годзе арганізавана Заходняе аддзяленне УАСГНІЛ у Мінску і Сярэднеазіяцкае занальнае аддзяленне імя У. І. Леніна, размешчанае ў Ташкенце, а ў 1975 годзе функцыянавалі яшчэ два — Закаўказскае ў Тбілісі і Нечарназёмнай зоны СССР у Ленінградзе.

## Прэзідэнты 
* Мікалай Іванавіч Вавілаў (1929—1935)
* Аляксандр Іванавіч Муралаў (1935—1937)
* Георгій Карлавіч Мейстэр (в.а., 1937)
* Трафім Дзянісавіч Лысенка (1938—1956)
* Павел Паўлавіч Лабанаў (1956—1961)
* Трафім Дзянісавіч Лысенка (1961—1962)
* Міхаіл Аляксандравіч Альшанскі (1962—1965)
* Павел Паўлавіч Лабанаў (1965—1978)
* Пётр Пятровіч Вавілаў (1978—1984)
* Аляксандр Аляксандравіч Ніканаў (1984—1992)

## Рэарганізацыя 
У адпаведнасці з Указам Прэзідэнта Расійскай Федэрацыі ад 30 студзеня 1992 года «Аб Расійскай Акадэміі сельскагаспадарчых навук» была створана новая Расійская акадэмія сельскагаспадарчых навук.

У 1990 годзе на базе Паўднёвага аддзялення УАСГНІЛ была створана Украінская акадэмія аграрных навук.

У 1992 годзе на базе Заходняга аддзялення УАСГНІЛ была ўтворана Акадэмія аграрных навук Рэспублікі Беларусь.

Катэгорыя:Аб’екты, названыя ў гонар Уладзіміра Леніна
Расійская акадэмія сельскагаспадарчых навук

**Расійская акадэмія сельскагаспадарчых навук (РАСГН)** — расійская дзяржаўная акадэмія навук у галіне сельскай, лясной і воднай гаспадаркі. Створана ў адпаведнасці з Указам Прэзідэнта Расійскай Федэрацыі ад 30 студзеня 1992 года «Аб Расійскай Акадэміі сельскагаспадарчых навук». У 2013 годзе ў рамках рэформы Расійскай акадэміі навук адбылося аб’яднанне РАН з РАСГН і Расійскай акадэміяй медыцынскіх навук. РАСГН увайшла ў РАН на правах *Аддзялення сельскагаспадарчых навук*.

Прэзідэнтам акадэміі з’яўляўся Генадзь Аляксеевіч Раманенка. У склад акадэміі уваходзіла 9 галіновых аддзяленняў, Сібірскае аддзяленне і больш за 200 навуковых арганізацый.

## Структура 
* Аддзяленне эканомікі і зямельных адносін
* Аддзяленне земляробства
* Аддзяленне меліярацыі, воднай і лясной гаспадаркі
* Аддзяленне раслінаводства
* Аддзяленне аховы раслін
* Аддзяленне заатэхніі
* Аддзяленне ветэрынарнай медыцыны
* Аддзяленне механізацыі, электрыфікацыі і аўтаматызацыі
* Аддзяленне захавання і перапрацоўкі сельскагаспадарчай прадукцыі
* Сібірскае аддзяленне
* Цэнтральная навуковая сельскагаспадарчая бібліятэка

## Крыніцы 
## Спасылкі 
* Афіцыйны сайт РАСГН (2012)
* Біяграфічная энцыклапедыя РАСГН, УАСГНІЛ

Катэгорыя:Расійская акадэмія сельскагаспадарчых навук
Катэгорыя:УАСГНІЛ — РАСГН
Катэгорыя:Навуковыя арганізацыі Расіі
Акадэмія медыцынскіх навук СССР

**Акадэмія медыцынскіх навук СССР (АМН СССР)** — вышэйшая медыцынская навуковая арганізацыя ў СССР. Заснавана 30 чэрвеня 1944 года пры Наркамаце аховы здароўя СССР. АМН СССР была створана з арганізацыйных элементаў, якія раней складалі комплексныя структуры Таварыства Маскоўскага навуковага інстытута ў памяць 19 лютага 1861 г. (1912—1918), Дзяржаўнага інстытута народнай аховы здароўя (1918—1930), Усесаюзнага інстытута эксперыментальнай медыцыны (1932—1944) з непасрэдным перарастаннем апошняга ў АМН СССР з уключэннем у яе склад і шэрагу медыцынскіх устаноў сістэмы Наркамздароўя.

У 1984 годзе Акадэмія медыцынскіх навук СССР была ўзнагароджана ордэнам Леніна.

У 1992 годзе АМН СССР Указам Прэзідэнта Расійскай Федэрацыі была пераўтворана ў Расійскую акадэмію медыцынскіх навук.

## Прэзідэнты 
* Мікалай Нілавіч Бурдэнка (1944—1946)
* Мікалай Мікалаевіч Анічкаў (1946—1953)
* Аляксандр Мікалаевіч Бакулеў (1953—1960)
* Мікалай Мікалаевіч Блахін (1960—1968)
* Уладзімір Дзмітрыевіч Цімакоў (1968—1977)
* Мікалай Мікалаевіч Блахін (1977—1987)
* Валянцін Іванавіч Пакроўскі (1987—1992)

## Крыніцы
Элінар Дэшвуд

**Элінар Дэшвуд** () — выдуманы персанаж і адна з галоўных гераінь рамана Джэйн Осцін «Розум і пачуцці».

Элінар Дэшвуд — разумная і стрыманая старэйшая дачка містэра і місіс Генры Дэшвуд. Яна прадстаўляе «*розум*» з назвы рамана. У пачатку кнігі ёй 19 гадоў. Яна прывязваецца да Эдварда Фэрарса, швагра яе старэйшага зводнага брата Джона. Яна па-сяброўску сімпатызуе палкоўніку Брэндану, шматпакутнаму прыхільніку і будучаму мужу Марыяны. Заўсёды маючы вострае пачуццё адказнасці перад сваёй сям’ёй і сябрамі, яна ставіць іх дабрабыт і інтарэсы вышэй за свае і падаўляе ўласныя моцныя пачуцці, так што іншыя парой лічаць яе абыякавай або раўнадушнай. Заўсёды высакародная, яна лічыць сябе не ў праве раскрыць таемныя заручыны Люсі Сціл з Эдвардам, нават калі гэта прычыняе ёй вялікія пакуты. Нягледзячы на тое, што апавяданне ў кнізе вядзецца ад 3-й асобы, галоўным чынам адлюстроўваецца пункт гледжання Элінар. Такім чынам, апісанне большасці герояў і падзей рамана адлюстроўвае думкі і разуменне Элінар.

Элінар Дэшвуд стала гераіняй шматлікіх экранізацый «Розуму і пачуццяў». У тэлесерыяле 1971 года яе іграе , у тэлесерыяле 1981 года — , у фільме 1995 года — Эма Томпсан, у індыйскай адаптацыі 2000 года — , а ў тэлесерыяле 2008 года — .

## Крыніцы 
Катэгорыя:Персанажы Джэйн Осцін
Катэгорыя:Літаратурныя героі
Катэгорыя:Персанажы фільмаў
Катэгорыя:Выдуманыя жанчыны
Расійская акадэмія медыцынскіх навук

**Расійская акадэмія медыцынскіх навук (РАМН)** — расійская дзяржаўная акадэмія навук у галіне медыцыны. Створана ў 1992 Указам Прэзідэнта Расійскай Федэрацыі шляхам пераўтварэння Акадэміі медыцынскіх навук СССР. У 2013 годзе ў рамках рэформы Расійскай акадэміі навук адбылося аб’яднанне РАН з РАМН і Расійскай акадэміяй сельскагаспадарчых навук. РАМН увайшла ў РАН на правах *Аддзялення медыцынскіх навук*.

## Структура 
* Аддзяленне клінічнай медыцыны
* Аддзяленне медыка-біялагічных навук
* Аддзяленне прафілактычнай медыцыны
* Сібірскае аддзяленне
* Паўночна-Заходняе аддзяленне
* Кузбаскі навуковы цэнтр
* Томскі навуковы цэнтр
* Усходне-Сібірскі навуковы цэнтр

## Прэзідэнты 
* Валянцін Іванавіч Пакроўскі (1992—2006)
* Міхаіл Іванавіч Давыдаў (2006—2011)
* Іван Іванавіч Дзедаў (2011—2013)

## Крыніцы 
## Спасылкі 
* Сайт Расійскай акадэміі медыцынскіх навук (2012)* Сібірскае аддзяленне медыцынскіх навук


Катэгорыя:Навуковыя арганізацыі Расіі
Юрый Юр’евіч Мішукоў

**Юрый Юр’евіч Мішукоў** (нар. , Смаленск, РСФСР, СССР) — беларускі баскетбаліст. Цэнтравы. Майстар спорту Рэспублікі Беларусь. Выступаў за зборную Беларусі.

## Біяграфія 
Навучаўся ў Рэспубліканскім вучылішчы алімпійскага рэзерву пад кіраўніцтвам Аляксандра Леанідавіча Папкова. Выступаў за клубы Беларусі і Казахстана.

Прызнаны лепшым цэнтравым Кубка Беларусі-2012 і чэмпіянату Беларусі-2012/13.

Выступаў за юніёрскую (2002), моладзевую (2004—2005) і нацыянальную (2013—2015) зборную Беларусі.

## Кар’ера 
* 2001—2002 — РТІ (Мінск)
* 2002—2003 — РТІ-РВАР (Мінск)
* 2003—2004 — РВАР (Мінск)
* 2004—2009 — Гродна-93
* 2009—2010 — АЗАА (Асіповічы)
* 2010—2011 — Гродна-93
* 2011—2012 — Табол (Кастанай, Казахстан)
* 2012 — СБК Асіповічы
* 2012—2018 — Гродна-93

## Дасягненні 
*  Сярэбраны прызёр чэмпіянату Беларусі (10): 2002/2003, 2004/2005, 2005/2006, 2006/2007, 2010/2011, 2012/2013, 2013/2014, 2014/2015, 2015/2016, 2016/2017.
*  Бронзавы прызёр чэмпіянату Беларусі (4): 2001/2002, 2007/2008, 2009/2010, 2017/2018.
*  Уладальнік Кубка Беларусі (2): 2004, 2007.
*  Фіналіст Кубка Беларусі (5): 2005, 2009, 2013, 2014, 2016.

## Спасылкі 
* Профіль на сайце scoutbasketball.com
* Профіль на сайце basketball.realgm.com
* Профіль на сайце bcuralmash.ru
* Владимир Шарко и Юрий Мишуков стали игроками «Гродно-93»
* В Белоруссии состоялись Матчи всех звёзд
* Новый тренер и обновленный состав

Катэгорыя:Баскетбалісты Беларусі
Катэгорыя:Ігракі зборнай Беларусі па баскетболе U-20
Катэгорыя:Ігракі зборнай Беларусі па баскетболе
1811 год у гісторыі літаратуры

**1811** год быў адзначаны шэрагам літаратурных падзей.

## Падзеі 
## Кнігі 
* «*Розум і пачуцці*» — раман англійскай пісьменніцы Джэйн Осцін.

## Нарадзіліся 
* 1 лютага — Рамуальд Сымонавіч Зянкевіч, беларускі фалькларыст, этнограф, археолаг, краязнавец і педагог († 1868).
* 11 чэрвеня () — Вісарыён Рыгоравіч Бялінскі, расійскі пісьменнік, літаратурны крытык, публіцыст, філосаф († 1848).
* 14 чэрвеня — Гарыет Бічэр-Стоу, амерыканская пісьменніца, аўтар знакамітага раману «Хаціна дзядзькі Тома» († 1896).
* 18 ліпеня — Уільям Мейкпіс Тэкерэй, англійскі пісьменнік, найбуйнейшы прадстаўнік англійскага рэалізму († 1863).

## Памерлі 

Катэгорыя:Літаратура паводле гадоў
Зона інтарэсаў (фільм)

**«Зона інтарэсаў»** () — мастацкі фільм 2023 года брытанскага рэжысёра Джонатана Глейзера. Галоўныя ролі выканалі Сандра Хюлер і . Фільм з’яўляецца сумеснай вытворчасцю ЗША, Вялікабрытаніі і Польшчы.

Дзея разгортваецца падчас Другой сусветнай вайны на тэрыторыі лагера Асвенцім у Польшчы. Камендант канцэнтрацыйнага лагера  і яго жонка Хэдвіг імкнуцца пабудаваць жыццё сваёй мары для сваёй сям’і ў доме і садзе праз плот ад лагера. Фільм расказвае пра жыццё багатай нямецкай сям’і, чый дабрабыт пабудаваны на рабаванні і забойстве яўрэяў у Асвенціме. Фармальна, літаратурнай асновай фільма стаў аднайменны раман Марціна Эміса.

Прэм’ера фільма адбылася 19 мая 2023 года ў межах асноўнай конкурснай праграмы 76-га Канскага кінафестывалю, дзе карціна ўдастоілася Гран-пры і прыза ФІПРЭСІ.

## Крыніцы 
## Спасылкі 
* 

Катэгорыя:Фільмы ЗША 2023 года
Катэгорыя:Фільмы Вялікабрытаніі 2023 года
Катэгорыя:Фільмы Польшчы 2023 года
Катэгорыя:Фільмы-драмы 2023 года
Катэгорыя:Фільмы-драмы ЗША
Катэгорыя:Фільмы-драмы Вялікабрытаніі
Катэгорыя:Фільмы-драмы Польшчы
Катэгорыя:Гістарычныя фільмы
Катэгорыя:Ваенныя фільмы
Катэгорыя:Фільмы на нямецкай мове
Катэгорыя:Фільмы на польскай мове
Катэгорыя:Фільмы на ідыш
Катэгорыя:Фільмы Джонатана Глейзера
Прыгодніцкі экшан

**Прыгодніцкі э́кшан** або **э́кшан-адвенчу́ра** () — жанр камп’ютарных гульняў, які аб’ядноўвае элементы як экшану, так і прыгодніцкага жанру.

Звычайна гэты жанр бярэ з прыгодніцкага жанру сістэму ўзроўняў, дыялогі, інвентар, галаваломкі, вялікую колькасць персанажаў ды цікавую гісторыю, а з экшан-жанру — арсенал зброі, дынамічныя сутычкі і падобнае. Першаю гульнёю ў гэтым жанры лічыцца *Colossal Cave Adventure* 1976 года для PDP-10.

## Паджанры 
* **Survival horror** — робіць акцэнт на кіраванні прыпасамі і зброяй для выжывання ў небяспечным асяроддзі.
* **Stealth** — відэагульні, у якіх гулец збольшага выкарыстоўвае *скрытную* гульню, каб пазбегнуць або пераадолець супернікаў. Гульні гэтага жанру звычайна дазваляюць гульцу заставацца незаўважаным, хаваючыся, крадучыся або выкарыстоўваючы маскіроўку.
* **Metroidvania** — паджанр прыгодніцкіх экшан-гульняў і платформераў, арыентаваных на кіраванае нелінейнае і карыснае даследаванне і развіццё.

Катэгорыя:Жанры камп’ютарных гульняў
Катэгорыя:Камп’ютарныя гульні жанру прыгодніцкі экшан
IBM Db2

**Db2** — гэта сямейства сістэм кіравання базамі даных, распрацаваных карпарацыяй IBM.

## Гісторыя 
У пачатку 1970-х гадоў Эдгар Код, даследчык з IBM, апісаў тэорыю рэляцыйных баз даных і апублікаваў мадэль маніпуляцыі данымі.

У 1974 годзе даследчы цэнтр IBM у Сан-Хасэ стварыў рэляцыйную сістэму кіравання базамі даных пад назвай System R для рэалізацыі канцэпцый Кода. Галоўным рэзультатам праекта System R стала мова структураваных запытаў SQL. У той час IBM не верыла ў патэнцыял ідэй Кода, пакінуўшы іх рэалізацыю групе праграмістаў, якія не знаходзіліся пад наглядам Кода. Гэта прывяло да недакладнай інтэрпрэтацыі рэляцыйнай мадэлі Кодда, якая адпавядала тэорыі толькі часткова.

Першая камерцыйная рэляцыйная сістэма, SQL/DS, была выпушчана IBM для аперацыйных сістэм DOS/VSE і VM/CMS у 1981 годзе.

Назва DB2 ўпершыню з’явілася ў 1983 годзе, калі IBM выпусціла СКБД на сваёй мэйнфрэймавай платформе MVS.

На працягу некалькіх гадоў DB2 была даступная выключна на мэйнфрэймах IBM. Пазней IBM перанесла DB2 на іншыя платформы, у тым ліку на серверы OS/2, UNIX і MS Windows, а затым на Linux. Гэты працэс адбываўся на працягу 1990-х гадоў.

У сярэдзіне 1990-х IBM выпусціла кластарную рэалізацыю DB2 пад назвай DB2 Parallel Edition для аперацыйнай сістэмы AIX. Гэтае выданне дазваляла маштабаваць базы даных праз архітэктуру shared-nothing, у якой адна вялікая база даных разбіта на некалькі сервераў DB2, якія ўзаемадзейнічаюць праз высакахуткаснае злучэнне. Гэтае выданне DB2 было таксама перанесена на ўсе платформы Linux, UNIX і Windows і перайменавана ў DB2 Extended Enterprise Edition (EEE).

У 2001 годзе IBM купіла Informix Software і ў наступныя гады дадала аб’ектна-арыентаваныя тэхналогіі Informix у набор прадуктаў DB2.

У 2009 годзе было абвешчана, што DB2 можа быць рухавіком у MySQL. Гэта дазваляе карыстальнікам платформы IBM i атрымліваць доступ да файлаў праз інтэрфейс MySQL.

У сярэдзіне 2017 года IBM змяніла назву сваіх прадуктаў DB2 на Db2.

## Характарыстыкі 
Db2 можна адміністраваць праз камандны радок або праз графічны інтэрфейс. Інтэрфейс каманднага радка патрабуе больш ведаў аб прадукце, але яго можна лягчэй аўтаматызаваць. Графічны інтэрфейс Db2 — гэта шматплатформавы Java-кліент, зручны для пачаткоўцаў.

Db2 падтрымлівае як SQL, так і XQuery. Db2 мае ўласную рэалізацыю захоўвання даных XML для больш хуткага доступу з дапамогай XQuery.

Db2 мае API для Rexx, PL/I, COBOL, RPG, Fortran, C++, C, Delphi, .NET CLI, Java, Python, Perl, PHP, Ruby і іншых моў праграмавання. Db2 таксама падтрымлівае інтэграцыю ў Eclipse і Visual Studio.

## Гл. таксама 
* Oracle Database
* MySQL
* PostgreSQL

## Спасылкі 
* 
* Анлайн-падручнік па Db2

Катэгорыя:Сістэмы кіравання базамі даных
Катэгорыя:Кросплатформавае праграмнае забеспячэнне
Шклоўскі сельсавет

**Шкло́ўскі сельсавет** — былая адміністрацыйна-тэрытарыяльная адзінка ў складзе Шклоўскага раёна Магілёўскай акругі. Цэнтр — горад Шклоў.

Утвораны 20 жніўня 1924 года ў складзе Шклоўскага раёна Магілёўскай акругі БССР. Цэнтр — мястэчка Шклоў. 3 ліпеня 1925 года Шклоў атрымаў статус горада. 24 верасня 1926 года скасаваны ў сувязі з утварэннем Шклоўскага гарсавета.

## Літаратура 
* Административно-территориальное устройство БССР: справочник: в 2 т. / А.И. Карпачева и др. / Главное архивное управление при Совете Министров БССР, Институт философии и права Академии наук БССР. — Т. 1: (1917―1941 гг.). — Мн., «Беларусь», 1985. — 390 с.

Катэгорыя:Былыя сельсаветы Шклоўскага раёна
Катэгорыя:Сельсаветы Беларусі, утвораныя ў 1924 годзе
Катэгорыя:Сельсаветы Беларусі, скасаваныя ў 1926 годзе
Драмлёва

**Драмлёва** — колішняя вёска на тэрыторыі Жабінкаўскага раёна Брэсцкай вобласці.

## Гісторыя 
Да сярэдзіны XVI ст. вёска Сяхновіцкага маёнтка гаспадарскага дзяка Касцюшкі Фёдаравіча, упершыню згадана 26 ліпеня 1561 года ў акце падзелу спадчыны паміж Іванам і Фёдарам Касцюшкавічамі, паводле якога трапіла ў долю Фёдара (пазней Малыя Сяхновічы або Фёдараўшчызна), з поўначы межавала з грунтамі ўласна Сяхновіцкай долі Івана (пазней Вялікія Сяхновічы).

У XVI—XVII стст. ва ўласнасці Каранёўскіх (Пацеяў), потым Сапег. У 1621 годзе драмлёўцы бралі ўдзел у копным судзе паблізу Сяхновіч.

У канцы XVIII ст. набыта князем А. Чартарыйскім, уключана ў Рэчыцкі ключ яго ўладанняў.

З 1860-х гадоў цэнтр сялянскага таварыства, адміністрацыйна ў Мураўёўскай воласці Пружанскага павета.

У Другую сусветную вайну, 11 верасня 1942 года спалена нямецкімі акупантамі падчас карнай аперацыі «Трохвугольнік», загублена 183 жыхары.

Знак у памяць Драмлёва змешчаны на могілках вёсак мемарыяльнага комплексу «Хатынь». На месцы вёскі 12 верасня 1982 года адкрыты мемарыяльны комплекс «Драмлёва» (аўтары — архітэктар Юрый Казакоў, скульптар Уладзімір Вараб’ёў). З савецкага часу штогод 11 верасня на мемарыяльным комплексе «Драмлёва» адміністрацыя Жабінкаўскага раёна арганізоўвае жалобны мітынг.

## Дэмаграфія 
* 1811 год — 76 жыхароў, 9 валок
* 1866 год — 175 жыхароў, 231,5 дзесяцін
* 1935 год — 152 жыхары, 28 двароў

## Літаратура 
* *Бензярук, А. Р.* 183. Згадаем усіх пайменна // Сельская праўда. — 31 кастрычніка. — С. 5 : фота. — Жабінка, 2018.
* Драмлёва // Памяць. Жабінкаўскі раён : гісторыка-дакументальныя хронікі гарадоў і раёнаў Беларусі / [уклад. Р. Я. Смірнова; рэд. кал.: А. Л. Петрашкевіч і інш.]. — Мінск : Ураджай, 1999. — С. 488.

Катэгорыя:Былыя населеныя пункты Жабінкаўскага раёна
Катэгорыя:Вёскі Беларусі, цалкам або часткова знішчаныя нацыстамі
Арганза

**Арганза́** — тонкая жорсткая празрыстая тканіна, зробленая з шоўку, поліэстэру або віскозы шляхам скручвання двух валокнаў.

Арганза падзяляецца на бліскучую і матавую. Малюнак на арганзе можа вырабляцца рознымі спосабамі: вышыўкай, траўленнем, друк. Цікавыя эфекты даюць лазерная прарэзка і перфараванне. Арганзы выкарыстоўваюць у вытворчасці штор і ў касцюмах для усходніх танцаў.

## Этымалогія назвы 
Паходжанне слова «арганза» дакладна не вядома, вымаўленне яго канчаткова не ўстаялася. Ёсць здагадка, што яно паходзіць ад назвы старажытнага ўзбекскі горада Ургенч, або (па-узбекску) Урганч. Тым больш, што завезеная тканіна ў Еўропу была з Усходу ў канцы XVIII стагоддзе, а ва Ургенчы шмат гадоў існуе шаўкапрадзільная фабрыка. Націск на апошнім складзе адпавядае менавіта гэтай версіі.

Уэбстэрскі і Оксфардскі слоўнікі прапануюць версію, згодна з якой назва «арганза» паходзіць ад назвы Амерыканскай гандлёвай маркі *Logranza* (1820), пад якой выпускаліся розныя шаўковыя тканіны. Такой здагадцы адпавядае націск на перадапошнім складзе.

## Спасылкі 
* Що ми знаємо про органзи? Сайт «Школа життя»
* Органза.  жіноча енциклопедія 

Катэгорыя:Тканіны
Катэгорыя:Шаўковыя тканіны
Астраўны менталітэт

**Астраўны менталітэт** — уяўленне адасобленых супольнасцей пра саміх сябе як выключных або вышэйшых за астатні свет. Гэтае паняцце не адносіцца толькі да вострава ці іншага геаграфічна абмежаванага грамадства, а да культурнай, маральнай ці ідэалагічнай перавагі супольнасці або чалавека, якому бракуе сацыяльнага кантакту з навакольным светам. Астраўны менталітэт можа выдзяляцца абмежаванасцю мыслення, невуцтвам або адкрытай варожасцю аддносна любой з’явы (канцэпцыі, ідэалогіі, ладу жыцця, віду мастацтва і г. д.), што паходзіць з-па-за меж геаграфічнай вобласці, населенай пэўным грамадствам.

Тэрмін таксама выкарыстоўваецца ў некаторых псіхалагічных даследаваннях, каб апісаць людзей, што не любяць іншых ці маюць складанасці ў адносінах з імі, а затым жывуць як адзіночкі, нібы астравы ў моры. Такія людзі могуць пачувацца непаўнавартаснымі, напалоханымі і самотнымі.

## Гл. таксама 
* Абложны менталітэт
* 
* 
* 
* 
* 
* Штэтл
* 

Катэгорыя:Астравы
Катэгорыя:Навуковыя тэорыі
Катэгорыя:Сацыялогія
Андрэ Касонга Ілунга

**Андрэ Касонга Ілунга** (; нар. 20 кастрычніка 1972) — выдуманы палітык, які  на працягу некалькіх месяцаў фармальна займаў пасаду міністра знешняга гандлю Дэмакратычнай Рэспублікі Конга.

У студзені 2007 года ветэран кангалезскай палітыкі Антуан Гізенга, які пасля 35-гадовага перапынку зноў атрымаў пасаду прэм’ер-міністра краіны па пагадненні з прэзідэнтам Жазефам Кабілай, сфармаваў кааліцыйны кабінет у складзе 60 міністраў. Партфель міністра знешняга гандлю адышоў невялікай партыі «Нацыянальны саюз федэралістаў Конга» (*UNAFEC*). Паводле працэдуры фармавання ўрада партыі кааліцыі павінны былі прадставіць не менш за два кандыдаты на кожную вылучаную ёй міністэрскую пасаду, а выбар з кандыдатаў заставаўся за прэм’ер-міністрам. Кіраўніцтва *UNAFEC* прапанавала на пасаду міністра свайго лідара Анарыуса Кісімбу Нгоя, а ў якасці другой кандыдатуры — Андрэ Касонга Ілунгу, намесніка старшыні аддзялення партыі ў адным з раёнаў Кіншасы. Пасля ў рэзідэнцыю прэм’ера адзін за адным з’явіліся тры чалавекі па прозвішчы Касонга Ілунга, і кожны з іх сцвярджаў, што менавіта ён з’яўляецца міністрам, аднак ні адзін з траіх не змог даць адпаведныя дакументы.

Гэтая сітуацыя выклікала скандал у кангалезскіх медыя і нанесла шкоду рэпутацыі ўрада. У выніку Кісімба Нгой быў звольнены з пасады лідара партыі, а міністэрскую пасаду пасля амаль чатырохмесячнага знаходжання на пасадзе неіснуючага Касонга Ілунгі 28 мая заняў Дэні Мбую Манга.

## Заўвагі 
Катэгорыя:Выдуманыя палітыкі
Мікіцініцкі сельсавет

**Мікі́цініцкі сельсавет** — былая адміністрацыйна-тэрытарыяльная адзінка ў складзе Шклоўскага раёна Магілёўскай вобласці. Цэнтр — вёска Мікіцінічы.

Утвораны 20 жніўня 1924 года ў складзе Копыскага раёна Аршанскай акругі БССР. Пасля скасавання акруговай сістэмы 26 ліпеня 1930 года ў Копыскім раёне БССР. З 8 ліпеня 1931 года ў складзе Шклоўскага раёна БССР, з 20 лютага 1938 года — Магілёўскай вобласці. 16 ліпеня 1954 года скасаваны, тэрыторыя далучана да Славенскага сельсавета.

## Крыніцы 
## Літаратура 
* Административно-территориальное устройство БССР: справочник: в 2 т. / Главное архивное управление при Совете Министров БССР, Институт философии и права Академии наук БССР. — Минск: «Беларусь», 1985―1987.

Катэгорыя:Былыя сельсаветы Шклоўскага раёна
Катэгорыя:Былыя сельсаветы Копыскага раёна
Катэгорыя:Сельсаветы Беларусі, утвораныя ў 1924 годзе
Катэгорыя:Сельсаветы Беларусі, скасаваныя ў 1954 годзе
Старашклоўскі сельсавет

**Старашкло́ўскі сельсавет** — адміністрацыйна-тэрытарыяльная адзінка ў складзе Шклоўскага раёна Магілёўскай вобласці Беларусі. Цэнтр — горад Шклоў (не ўваходзіць у склад).

## Гісторыя 
Утвораны 20 жніўня 1924 года як **Рыжкавіцкі сельсавет** у складзе Шклоўскага раёна Магілёўскай акругі БССР. Цэнтр — вёска Рыжкавічы. Пасля скасавання акруговай сістэмы 26 ліпеня 1930 года ў Шклоўскім раёне БССР. З 20 лютага 1938 года ў складзе Магілёўскай вобласці. 11 сакавіка 1960 года ў склад сельсавета з Чарнаруцкага сельсавета перададзены 5 населеных пунктаў (Аляксандраўка, Вялікае Чорнае, Лутна, Малое Чорнае і Тросна), са скасаванага Высокаўскага сельсавета — 3 населеныя пункты (Ганцавічы, Лопавічы і Папоўцы). 7 сакавіка 1975 года ў склад Старасельскага сельсавета перададзены вёскі Лутна і Тросна. У 1977 годзе скасавана вёска Іскра (уключана ў склад Шклова). 14 снежня 2007 года ў склад Шклова ўключаны вёскі Маладзёжная і Рыжкавічы, цэнтр сельсавета перанесены ў горад Шклоў. 1 сакавіка 2012 года на тэрыторыі сельсавета ўтвораны хутар Станцыя Рыжкавічы. 20 лістапада 2013 года да сельсавета далучана тэрыторыя скасаванага Чарнаруцкага сельсавета (11 населеных пунктаў: агарагарадок Чарнаручча, вёскі Бабчына, Вабічы, Карбатоўка, Клімавічы, Красная Горка, Палыкавічы, Рагозна, Рамшына, Ступляны і Тударава), сельсавет перайменаваны ў Старашклоўскі.

## Насельніцтва 
Насельніцтва сельсавета паводле перапісу 2009 года (27 населеных пунктаў) — 1282 чалавекі, з іх 94,9 % — беларусы, 3,9 % — рускія, 0,6 % — украінцы; паводле перапісу 2019 года (39 населеных пунктаў) — 1203 чалавекі.

## Крыніцы 
## Літаратура 
* Административно-территориальное устройство БССР: справочник: в 2 т. / Главное архивное управление при Совете Министров БССР, Институт философии и права Академии наук БССР. — Минск: «Беларусь», 1985―1987.
* Административно-территориальное устройство Республики Беларусь (1981—2010 гг.): справочник. — Минск: БелНИИДАД, 2012. — 172 с.


Катэгорыя:Сельсаветы Беларусі, утвораныя ў 1924 годзе
Алайская даліна

, рака Кызылсу]]
**Алайская даліна** — міжгорная катлавіна між Алайскім і Заалайскім хрыбтамі ў Кыргызстане і Таджыкістане. Вышыня ад 2 240 м на захадзе да 3 536 м на ўсходзе (перавал Тамурун). Распасціраецца на 150 км з захаду на ўсход пры шырыні ад 8 да 25 км. Плошча 1 712 км².

Складзена пераважна алювіяльнымі і пралювіяльнымі адкладамі. Арашаецца ракой Кызылсу; мае шмат сухіх рэчышчаў і пясчаных масіваў.

Клімат рэзка кантынентальны, суворы. Дно даліны пакрыта стэпавай расліннасцю (ціпчак, кавыль і некаторыя субальпійскія расліны). Адна з лепшых высакагорных пашаў. У заходняй частцы даліны — ірыгацыйнае земляробства.

## Літаратура 
* Геаграфічны энцыклапедычны слоўнік. Масква. «Савецкая Энцыклапедыя». 1989.с. 20
* 

Катэгорыя:Даліны Таджыкістана
Катэгорыя:Даліны
Катэгорыя:Геаграфія Кыргызстана
Храм Гурыя, Самона і Авіва (Шастакі)

**Храм мучанікаў Гурыя, Самона і Авіва** — драўляны праваслаўны храм у вёсцы Шастакі Дрыбінскага раёна Магілёўскай вобласці.

## Гісторыя 
У 2019 годзе распачаўся збор грошай на будаўніцтва храма, у гэтым жа годзе залілі падмурак, а 14 жніўня 2020 года прыступілі да ўзвядзення сцен. 20 лістапада 2020 года на часоўні ўстанавілі купалы і крыжы.

7 лістапада 2021 года архіепіскап Магілёўскі і Мсціслаўскі Сафроній здзейсніў чын вялікага асвячэння храма ў гонар святых мучанікаў і вызнаўцаў Гурыя, Самона і Авіва.

## Крыніцы 
Катэгорыя:Шастакі (Дрыбінскі раён)
Катэгорыя:Праваслаўныя храмы Дрыбінскага раёна
Катэгорыя:2021 год у Беларусі
Катэгорыя:Драўляныя цэрквы Беларусі
9С36

**9С36** — расійская радыёлакацыйная станцыя падсвятлення цэляў і навядзення ракет ЗРК.

Прызначана для выкарыстання ў агнявой секцыі ЗРК Бук-М2 сумесна з двума пуска-зараджальнымі ўстаноўкамі 9А316, забяспечваючы такім чынам абстрэл адначасова да 4 цэляў ва ўмовах лясістай і горнай мясцовасці з вышынёй рэльефу да 20 метраў. Падсвятленне і навядзенне ракет ажыццяўляюцца за кошт антэннага паста, здольнага вылучацца на вышыню да 21 метра. Станцыя можа выконваць пошук на далёкасці да 120 км. Здольна адначасова выяўляць да 10 цэляў.

## Крыніцы 
Катэгорыя:Супрацьпаветраная абарона
Катэгорыя:Мінскі завод колавых цягачоў
Бук-М2

**Бук-М2** (індэкс — **9K317**, паводле класіфікацыі МА ЗША і НАТА — '*SA-17 *Grizzly''''' («Грызлі»)) — зенітны ракетны комплекс (ЗРК). Распрацаваны ў НДІ прыборабудавання імя Ціхамірава.

Прызначаны для знішчэння самалётаў стратэгічнай і тактычнай авіяцыі, верталётаў, у тым ліку завісаючых, крылатых ракет і іншых аэрадынамічных лятальных аб’ектаў, ва ўсім дыяпазоне іх магчымага прымянення, тактычных балістычных і авіяцыйных ракет. Можа прымяняцца для супрацьпаветранай абароны войск (вайсковых аб’ектаў) у розных формах баявых дзеянняў, адміністрацыйна-прамысловых абектаў і тэрыторый краіны.

Элементы комплексу «Бук-М2» выкананы на шасі ГМ-569 вытворчасці ААТ «Мыцішчынскі машынабудаўнічы завод». Элементы комплексу «Бук-М2Э» (экспартная мадыфікацыя) па жаданні заказчыкаў выконваюцца на шасі МЗКЦ-69221 вытворчасці Volat (ААТ «Мінскі завод колавых цягачоў»).

## Крыніцы 
Катэгорыя:Вікіпедыя:Спасылка на Вікісховішча непасрэдна ў артыкуле
Катэгорыя:Супрацьпаветраная абарона
Катэгорыя:Ракетная зброя
Бук-М3

**9К317М «Бук-M3»** — расійскі зенітны ракетны комплекс вайсковай СПА сярэдняй далёкасці.

Распрацоўка комплексу актыўна вялася з 2007 года. 24 кастрычніка 2016 года першыя дывізіёны паступілі ў сухапутныя войскі Узброеных Сіл РФ.

Шасі распрацавана Мыцішчынскім машынабудаўнічым заводам. У адным з варыянтаў выканання — колавае шасі сямейства МЗКЦ-6922 для комплексу вырабляецца ў Беларусі на Мінскім заводзе колавых цягачоў.

## Крыніцы 
Катэгорыя:Ракетная зброя
Катэгорыя:Супрацьпаветраная абарона
Усць-Каменагорскі кандэнсатарны завод

**Усць-каменагорскі кандэнсатарны завод** — прадпрыемства па выпуску тыпавых і сілавых кандэнсатарных установак ва ў Усходне-Казахстанскай вобласці у горадзе Усць-Каменагорск.

Упершыню выпусціў кандэнсатары ў маі 1959 года. З 1962 года асвоены выпуск камплектных кандэнсатарных установак, з 1985 кандэнсатары насычаюцца экалагічна бяспечнымі вадкасцямі і прапіткамі. Асноўныя спажыўцы прадукцыі — прадпрыемствы машынабудавання, чорнай і каляровай металургіі, прадпрыемствы-вытворцы электраабсталявання для энергасістэм, электратэрмічных установак і прамысловыя прадпрыемствы, якія выкарыстоўваюць індукцыйны нагрэў металаў токамі высокай частаты.

Прадукцыя рэалізуецца ў Расію, Беларусь, краіны СНД і краіны блізкага замежжа.

Катэгорыя:Вытворцы энергетычнага абсталявання
Катэгорыя:Прадпрыемствы Казахстана
Катэгорыя:Усць-Каменагорск